Doložka finančných, ekonomických, environmentálnych vplyvov 
a vplyvov na zamestnanosť

1.	Návrh zákona nezakladá nároky na verejné financie a bude mať pozitívny vplyv na štátny rozpočet, pretože pre sudcov okresných a krajských súdov by výška 14. platu v roku 2005 predstavovala sumu 52 043 000 Sk pre 1150 sudcov v SR a pre prokurátorov by výška 14. platu predstavovala sumu 33 028 000 SK pre 747 prokurátorov v SR. Tým, že sa v návrhu zákona neuvažuje s ďalším platom sudcov a prokurátorov v roku 2005, bude mať navrhovaná právna úprava pozitívny dopad na rozpočet vo výške uvedenej sumy. 

2.	Návrh zákona je v súlade s prioritami a cieľmi hospodárskej politiky.

3.	Návrh zákona nemá vplyv na životné prostredie.

4.	Návrh zákona neovplyvní zamestnanosť a nevyžiada si zvýšenie počtu pracovníkov.